İrəvan FK

İrəvan Futbol Klubu və ya qısaca İrəvan — Bakı şəhərini təmsil edən Azərbaycan futbol klubu. 2019-cu ildə yaradılmışdır. 

 Tarixi 
2019-cu ildə yaranan klub ilk illərdə Azərbaycan Region Liqasında Paytaxt və Şimal qrupunda mübarizəyə qoşuldu. Bu klubun yaradılmasında Qərbi Azərbaycan İcması və bir qrup iş adamı yaxından dəstək göstərdi. Bakıda məskunlaşmağına baxmayaraq, klubun əsas auditoriya hədəfi 1980-ci illərin sonunda Ermənistandan köçürülən Ermənistan azərbaycanlılarıdir. Klub həvəskar fəaliyyəti dövründə öz ev oyunlarını Abşeron Olimpiya İdman Kompleksi və Şağan Olimpiya İdman Kompleksində keçirsə də, peşəkar klub kimi öz rəqiblərini hazırda ASK Arenada qəbul edir. 2024-cü ildə komanda Azərbaycan 1.ci Liqasında mövsümü 8.ci bitirməyinə baxmayaraq bir neçə futbolçusunun və komandanın danışılmış oyunlarda iştirakından və maliyyə problemlərindən dolayı AFFA tərəfindən bütün turnirlərdən kənarlaşdırılıb.

 Mövsümlər 
Klub 2021/2022-ci il mövsümündən etibarən Azərbaycan Region Liqasında mübarizəyə başlamışdır. Həmin mövsüm Paytaxt Zonası B qrupunda mübarizə aparan klub Şahdağ Qusar FK, Cəbrayıl FK və Bakının Davam FK klubları ilə oyunlarda zəif nəticə göstərərək sonuncu pillədə qərarlaşmışdır.

Azərbaycan Region Liqası 2022/2023 mövsümündə yenidən Paytaxt zonası B qrupunda oynamış, yekunda 3 qələbə və 9 məğlubiyyətlə pley-off mərhələsində qrupu 7 komanda arasında 5-ci bitirmişdir.

Klub Azərbaycan I Liqasının 2023/2024-cü illər mövsümündə çıxış etsə də, mövsümün sonunda liqadan kənarlaşdırılmışdır.

 İdarə heyəti 
 Prezidenti — Zahid Niyazəliyev
 İdarə Heyətinin sədri və 1-ci vitse-prezident — Zülfüqar Kazımov
 Vitse-prezident — Oqtay Camalov
 Mətbuat katibi — Mübariz Süleymanlı
 İdarə Heyətinin üzvləri — Canbaxış Hüseynov, Həsən Həsənov, Namiq Ramazanov
 Lisenziyalaşdırma və FSM üzrə Menecer- Elsevər İsayev

 İstinadlar 

Kateqoriya:Bakı futbol klubları
Kateqoriya:2019-cu ildə Azərbaycanda yarananlar
Kateqoriya:İrəvan